Diari Oficial de la Generalitat Valenciana


Sumari del DOGV 7880, del 23-09-2016 (2016/7272)

RESOLUCIÓ de 14 de setembre de 2016, de la Conselleria d'Agricultura, Medi Ambient, Canvi Climàtic i Desenvolupament Rural per la qual s'obri el període de sol·licitud de l'ajuda preparatòria per a l'elaboració de les estratègies de desenvolupament local participatiu (EDLP) i s'estableixen els criteris per a la seua assignació en el marc del Fons Europeu Marítim i de Pesca a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7880

Data del DOGV
:   23-09-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/7272


Data del document
:   14-09-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 14 de setembre de 2016, de la Conselleria d'Agricultura, Medi Ambient, Canvi Climàtic i Desenvolupament Rural per la qual s'obri el període de sol·licitud de l'ajuda preparatòria per a l'elaboració de les estratègies de desenvolupament local participatiu (EDLP) i s'estableixen els criteris per a la seua assignació en el marc del Fons Europeu Marítim i de Pesca a la Comunitat Valenciana. [2016/7272]  
El Reglament (UE) 1303/2013, del Parlament Europeu i del Consell de 17 de desembre de 2013, pel qual s'estableixen disposicions comunes relatives al Fons Europeu de Desenvolupament Regional, Fons Social Europeu, Fons de Cohesió, Fons Europeu Agrícola de Desenvolupament Rural i al Fons Europeu Marítim i de la Pesca, estableix les bases del desenvolupament local participatiu configurant els grups d'acció local com els instruments bàsics a través dels quals s'implementa el desenvolupament per mitjà de l'elaboració i posada en pràctica de les estratègies de desenvolupament local participatiu (d'ara en avant EDLP).  
El Reglament (UE) 508/2014, del Parlament Europeu i del Consell, de 15 de maig de 2014, relatiu el Fons Europeu Marítim i de la Pesca preveu el desenvolupament sostenible de les zones pesqueres i aqüícoles seguint el plantejament respecte al desenvolupament local participatiu contingut en el Reglament (UE) 1303/2013, a aquest efecte es preveu de forma expressa els «grups d'acció local del sector pesquer (d'ara en avant GALP)» -amb una representació significativa en la seua composició dels sectors de la pesca i/o l'aqüicultura- com els instruments responsables de l'elaboració i posada en marxa de les estratègies de desenvolupament local participatiu.  
Els GALP, tindran dret a l'ajuda preparatòria de l'estratègia prevista en l'article 33 del Reglament 1303/2013, sense perjudici que l'Estratègia de desenvolupament local siga finalment seleccionada per a les despeses necessàries per a elaborar-la i per a aquelles despeses que estiguen relacionades directament amb la seua preparació.  
Les ajudes atorgades als GALP estan previstes en el Reglament (UE) 1303/2013, així com, en l'àmbit específic de la pesca en el Reglament (UE) 508/2014. Este últim, en el seu art. 8.2, estableix que «No obstant, els articles 107,108, i 109 del TFUE no seran aplicables als pagaments efectuats pels Estats membres en virtut de, i de conformitat amb, el present reglament dins de l'àmbit d'aplicació de l'article 42 del TFUE». Es troben, per tant, exemptes de l'obligació de notificació prèvia a la Comissió Europea, de conformitat amb l'art. 3.2 del Decret 147/2.007, de 7 de setembre, del Consell (pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques), sense perjuí de tot això haurà de comunicar-se a la Comissió la informació que determine la normativa comunitària, així mateix, les ajudes que es deriven del desplegament normatiu de la present orde, compliran l'article 7 del Decret 147/2007, de 7 de setembre, en allò que s'ha referit a requisits de notificació, comunicació o exempció a la Comissió Europea.  
L'ajuda preparatòria als GALP està prevista en la Llei 11/2015, de 29 de desembre, de Pressupostos de la Generalitat per a l'exercici 2016, en la relació de beneficiaris de la línia nominativa S7746000  
  
Aquesta convocatòria queda sotmesa, en allò que siga procedent, a la Llei 38/2003, de 17 de novembre, General de Subvencions, i al Reial Decret 887/2006, de 21 de juliol, pel qual s'aprova el seu reglament, i la normativa autonòmica establida en els articles 159.3, 165 i 168 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
Per això i en virtut de l'article 160.4 de la Llei d'1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i vista la proposta de la Direcció General d'Agricultura, Ramaderia i Pesca, òrgan directiu que té atribuïdes entre altres, les funcions relatives a l'execució de la política pesquera comuna, així com la gestió del Fons Europeu Marítim i de Pesca i fent ús de les competències conferides, resolc:  
  
Primer. Objecte i àmbit d'aplicació  
Convocar l'ajuda preparatòria i establir les bases reguladores per a l'assignació de l'ajuda preparatòria per a l'elaboració de les estratègies de desenvolupament local participatiu als candidats a Grups d'Acció Local Pesquera seleccionats en la Resolució de 30 de setembre 2015, de la Conselleria d'Agricultura, Medi Ambient, Canvi Climàtic i Desenvolupament Rural, que resol la convocatòria de selecció de les entitats candidates, per a elaborar les EDLP 2014-2020 i el procediment per a la concessió a les associacions que ho sol·liciten i que presenten els seus EDLP, dins del termini i en la forma corresponent, en l'àmbit de la Comunitat Valenciana.  
Les bases reguladores per a assignar l'ajuda preparatòria figuren en l'annex I d'aquesta resolució.  
  
Segon. Finançament de les ajudes  
1. Les ajudes regulades en la present convocatòria estaran finançades pel Fons Europeu Marítim i de la Pesca (FEMP) i la Generalitat Valenciana en els percentatges que es determinen en el Programa Operatiu del Fons Europeu Marítim i de Pesca d'Espanya, aprovat per Decisió de la Comissió de 13 de novembre de 2015.  
2. L'import de les despeses previstes en la present resolució, destinats a l'ajuda preparatòria, es finançaran a càrrec del capítol 4 del pressupost de despeses de 2016 de l'aplicació pressupostària 31.91.17.1850.783.45, codi línia S7746000. La relació de beneficiaris i els imports màxims previstos són els següents:  
  
GALP la Safor30.000 -  
GALP el Maestrat30.000 -  
GALP Albufera30.000 -  
GALP la Marina30.000 -  
GALP Almar30.000 -  
GALP La Plana30.000 -  
GALP Badia de Santa Pola30.000 -  
GALP de Guardamar30.000 -  
  
Tercer. Termini de presentació i models de sol·licitud  
1. El termini de presentació de sol·licituds per a les ajudes d'aquesta convocatòria començarà l'endemà de la seua publicació i finalitzarà el 30 de setembre de 2016.  
Les sol·licituds d'ajuda preparatòria es dirigiran a la Direcció General d'Agricultura, Ramaderia i Pesca i es presentaran, en la seu d'aquesta (ciutat administrativa 9 d'octubre ?CA9O?. Edifici B4. C/ Castán Tobeñas, 77, València 46048), sense perjudici del que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
2. El model de sol·licitud i la documentació requerida són els que figuren en l'annex II de la present convocatòria.  
3. Si la documentació presentada és incompleta o conté errors esmenables, es requerirà els sol·licitants perquè, en el termini de 10 dies hàbils, i d'acord amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú o normativa reguladora del procediment administratiu comú que la substituïsca, esmenen la falta o acompanyen els documents preceptius, amb l'advertiment que si no ho fan es considerarà que han desistit de la seua sol·licitud d'acord amb l'article esmentat i als efectes previstos en l'article 42.1 d'aquesta.  
  
Quart. Autoritat competent per a la resolució  
Es delega la resolució de les sol·licituds en el director general d'Agricultura, Ramaderia Pesca.  
El termini per a resoldre i notificar serà d'un mes des de la data de finalització del termini establit per a la presentació de les EDLP. Transcorregut aquest termini sense que s'haja notificat resolució expressa, els interessats podran entendre desestimada la seua sol·licitud per silenci administratiu, de conformitat amb el que disposa l'article 44 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú o normativa reguladora del procediment administratiu comú que la substituïsca.  
  
Cinqué. Justificació de despeses i pagament de l'ajuda  
1. Els interessats presentaran una sol·licitud de pagament, que s'inclou com a annex III, junt amb els documents justificatius de la despesa realitzada.  
2. A la sol·licitud de pagament hauran d'acompanyar-se els següents documents justificatius de la despesa realitzada:  
a) Factures originals, que contindran com a mínim les dades següents:  
?Número i sèrie, si és procedent.  
?Nom i cognoms o denominació social, número d'identificació fiscal i domicili de l'expedidor i dels destinataris.  
?Descripció de l'operació i contraprestació total  
?Base imposable. Tipus tributari i quota transferible.  
?Lloc i data d'emissió  
?Quan pertoque, número de sèrie de l'aparell adquirit.  
b) Justificacions del pagament de les factures presentades: xec, transferència bancària, lletra de canvi, traspàs comptable i pagaré.  
3. Els beneficiaris de les ajudes hauran de justificar que es troben al corrent de les seues obligacions fiscals i enfront de la Seguretat Social, per a la qual cosa poden autoritzar l'òrgan gestor per a demanar aquesta informació per mitjans telemàtics.  
4. El termini de presentació de la sol·licitud de pagament, acompanyada dels documents justificatius de les despeses indicades en l'apartat 2 anterior, serà d'un mes des de la notificació de la resolució de concessió de l'ajuda.  
5. El Servei d'Ordenació Pesquera de la Conselleria Agricultura, Medi Ambient, Canvi Climàtic i Desenvolupament Rural, analitzarà i verificarà la documentació presentada. Si la documentació és incompleta o té errors esmenables, es requerirà l'interessat perquè esmene en el termini de 10 dies, d'acord amb l'article 76 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o normativa reguladora del procediment administratiu comú que la substituïsca, en el cas de no esmena es considerarà que ha perdut el seu dret al tràmit corresponent.  
  
  
Sisé. Reintegrament de quantitats indegudament percebudes  
Segons estableix l'article 37.1 de la Llei 38/2003, procedirà el reintegrament de les quantitats indegudament percebudes i l'exigència de l'interés de demora des del moment de pagament de l'ajuda en els casos allí previstos.  
El procediment de reintegrament de les quantitats percebudes es regirà pel que estableix el títol II de la Llei 38/2003 i les disposicions generals sobre procediments administratius contingudes en el títol VI de la Llei 30/1992.  
Es delega en el director general competent en matèria de pesca marítima, la resolució dels expedients de reintegrament.  
  
Seté. Requisits de notificació, comunicació o exempció  
D'acord amb el que estableix l'article 8.2 del Reglament (UE) núm. 508/2014, del Parlament Europeu i del Consell, de 15 de maig de 2014, relatiu al Fons Europeu Marítim i de Pesca, no es troben afectats pels articles 107, 108 i 109 del TFUE els pagaments efectuats pels estats membres que s'acullen al Reglament (UE) 508/2014. Es troba, per tant, exempt de la notificació prèvia a la Comissió Europea de conformitat amb l'article 3.2 del Decret 147/2.007, de 7 de setembre, del Consell (pel qual es regula el procediment de notificació i comunicació a la Comissió Europea dels projectes de la Generalitat dirigits establir, concedir o modificar ajudes públiques), sense perjudici de tot això haurà de comunicar-se a la Comissió la informació que determine la normativa comunitària.  
  
Huité. Incompatibilitat de les ajudes  
D'acord amb l'article 168.1.c A) de la Llei 1/2015/, de 6 de febrer, de la Generalitat d'Hisenda Pública, del Sector Públic Instrumental i de Subvencions, les ajudes regulades en aquesta resolució són incompatibles amb la percepció d'altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals.  
  
Nové. Entrada en vigor  
Aquesta resolució, entrarà en vigor l'endemà de la publicació en el Diari Oficial de la Comunitat Valenciana.  
Contra la present resolució, que posa fi a la via administrativa, pot interposar-se potestativament recurs de reposició davant de consellera d'Agricultura, Medi Ambient, Canvi Climàtic i Desenvolupament Rural en el termini d'un mes comptat des de l'endemà de la notificació, o impugnar-se directament davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la notificació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i 46.1 de la Llei reguladora de la jurisdicció contenciosa administrativa.  
  
València, 14 de setembre de 2016.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrian Calvo.  
  
  
ANNEX I  
Bases reguladores per a l'assignació de l'ajuda preparatòria  
  
Primera. Beneficiaris  
Podran ser beneficiàries les entitats candidates per a elaborar les EDLP seleccionades per mitjà de la Resolució de 30 de setembre 2015, de la Conselleria d'Agricultura, Medi Ambient, Canvi Climàtic i Desenvolupament Rural.  
  
Segona. Objecte de l'ajuda  
L'objecte de les presents bases és assignar l'ajuda preparatòria als grups mencionats en el punt segon de la present resolució que la sol·liciten per a fer front als costos de l'elaboració de les EDLP.  
Els costos d'ajuda preparatòria podran cobrir les despeses necessàries per a la creació de capacitats, la formació i l'establiment de xarxes amb vista a la preparació i posada en pràctica d'una EDLP i s'atorgaran atenent el que disposa el Reglament (UE) 1303/2013, de Disposicions Comunes, poden ser objecte de l'ajuda:  
1. Accions de formació per a les parts interessades locals.  
2. Estudis relatius a les zones en qüestió.  
3. Costos relacionats amb l'elaboració de l'estratègia de desenvolupament local participatiu, inclosos els costos d'assessorament i costos relacionats amb les consultes a parts interessades als efectes de la preparació de l'estratègia.  
4. Costos administratius (costos de funcionament i de personal) d'una organització que sol·licita ajuda preparatòria durant la fase de preparació.  
5. Suport a xicotets projectes pilot.  
Aquesta ajuda serà aprovada independentment de si la comissió que es constituïsca per a la selecció de l'estratègia concedeix finançament a aquesta, per la qual cosa la seua concessió s'efectuarà de forma directa, d'acord amb els criteris que es defineixen en aquesta ordre i fins a les quanties que amb caràcter nominatiu s'estableixen en la Llei de Pressupostos de la Generalitat per a l'exercici 2016 para cada un dels grups.  
  
Tercera. Procediment de valoració, instrucció  
Es constituirà una comissió de selecció formada pel subdirector general de Pesca de la Conselleria d'Agricultura, Medi Ambient, Canvi Climàtic i Desenvolupament Rural, que la presidirà, així com pels següents vocals: el cap del Servei d'Ordenació del Sector Pesquer, el capl de Servei de Conservació de Recursos Pesquers i el cap de Secció d'Auditoria.  
La comissió de selecció s'ajustarà en la seua organització i funcionament al que disposa el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú o normativa reguladora del procediment administratiu comú que la substituïsca.  
La Comissió de selecció revisarà les sol·licituds i la documentació rebudes i realitzarà l'assignació de l'import basant-se en criteris relatius a la zona proposada, al grup i a les actuacions necessàries per a l'elaboració de les EDLP.  
Per a l'assignació es tindran en compte els criteris que es descriuen a continuació:  
1. Relatius a la zona proposada (màxim 26 punts)  
a) Nre. de municipis pesquers.1 punt/municipi. Màxim 4.  
b) Nre. de Confraries de pescadors de la zona.1 punt /confraria. Màxim 5.  
c) Per tindre organitzacions de productors pesquers (d'ara en avant OPP) en la zona. 1 punt  
d) Nre. de vaixells que integren la seua flota pesquera i nombre d'instal·lacions d'aqüicultura, sobre % total de la Comunitat Valenciana. Màxim 8. S'ordenaran en ordre decreixent, els valors obtinguts per cada candidat. S'assignarà la puntuació de 8 a la sol·licitud que represente el percentatge major, 7 al següent, 6, 5, 4, 3,2 i 1.  
e) Valor comercial del producte en % sobre total de Comunitat Valenciana. Màxim 8. S'ordenaran en ordre decreixent els valors obtinguts per cada candidat i s'assignaran les puntuacions de la mateixa manera que en el punt.  
2. Característiques del grup. (Màxim 7 punts).  
Representativitat del sector pesquer dins del total de membres del grup. Es comptabilitzaran les organitzacions de productors de peix, associacions de pescadors, d'aqüicultors, entitats associatives del sector pesquer extractiu i entitats pertanyents al sector transformador i al comercialitzador.  
S'obtindrà un punt per entitat participant. Màxim 7 punts.   
3. Actuacions necessàries per a elaborar i desenvolupar l'estratègia. (Màxim 17 punts)  
a) Es valorarà el suport de les entitats associatives de la zona i dels ajuntaments, a raó d'1 punt per ajuntament integrat en el GALP i 1 punt per cada carta de suport emesa per entitats representatives dels interessos socioeconòmics locals no integrades en el GALP. Màxim 5 punts.  
  
b) Es valorarà i puntuarà, la Memòria presentada per a la selecció de candidats per a l'elaboració d'EDLP en la Resolució de 18 de maig 2015, de la Conselleria de Presidència i Agricultura, Pesca, Alimentació i Aigua. Es valorarà la capacitat per a elaborar i posar en pràctica una estratègia de desenvolupament local participatiu multisectorial i integrada que responga a les necessitats de la seua zona pesquera, promovent plantejaments innovadors per a impulsar el creixement i la creació d'ocupació i diversificant l'economia local cap a noves activitats econòmiques. Màxim 12 punts que es distribuiran d'acord amb els paràmetres següents:  
1a. Estratègia multisectorial i integrada, que responga a les necessitats de la zona pesquera. Fins a 3 punts.  
2a. Estratègia que promoga plantejaments innovadors. Fins a 3 punts.  
3a. Estratègia que impulse el creixement i la creació d'ocupació. Fins a 3 punts.  
4a. Estratègia que promoga la diversificació de l'economia local. Fins a 3 punts.  
L'ajuda preparatòria tindrà un import mínim de 10.000 euros per candidat seleccionat. S'estableix un import màxim per grup, com s'indica en l'apartat 5 d'informació especifica sobre desenvolupament territorial integrat del Programa Operatiu per a Espanya del FEMP, que serà de 30.000 euros.  
Les assignacions es realitzaran amb vista a les puntuacions obtingudes i atenent el percentatge que represente la puntuació aconseguida per cada grup sol·licitant respecte del màxim dels 50 punts abastables.  
  
La comissió de selecció concretarà l'import de l'ajuda preparatòria que corresponga a cada associació candidata. Aquesta ajuda es distribuirà entre els candidats seleccionats per a elaborar i presentar en termini les EDLP, amb independència que les seues estratègies resulten seleccionades o no.  
La comissió de selecció elevarà la proposta de resolució de concessió d'ajuda preparatòria a la Direcció General d'Agricultura, Ramaderia i Pesca en el termini de dos mesos, des de la publicació de la present resolució.  
  
Quarta. Resolució  
El termini per a resoldre i notificar serà d'un mes des de la data de finalització del termini establit per a la presentació de les estratègies en la resolució emesa es detallaran els candidats, l'import de l'ajuda preparatòria i l'àmbit d'actuació de l'associació candidata.